ADVANC เทรดคึกคัก-กูรูฟันธงเป็นหนึ่งในผู้ชนะประมูล 4G แน่นอน!
ADVANC เทรดคึกคัก-กูรูฟันธงเป็นหนึ่งในผู้ชนะประมูล 4G แน่นอน! โดย ณ เวลา 12.10 น.อยู่ที่ 236 บาท บวก 6 บาท 2.61% มูลค่าการซื้อขาย 568.26 ล้านบาท
31 ส.ค. 2558

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 12.10 น.อยู่ที่ 236 บาท บวก 6 บาท 2.61% มูลค่าการซื้อขาย 568.26 ล้านบาท  โดยเปิดตลาดที่ 230 บาท ต่ำสุดที่ 230 บาท สูงสุดที่ 236 บาท

บล.เอเซีย พลัส ระบุในบทวิเคราะห์ (31 ส.ค.) นายฐากร ตัณฑสิทธิ์ เลขาธิการ กสทช. เปิดเผยว่า หลังจาก กสทช. เปิดให้ผู้สนใจรับเอกสารประมูลให้ใช้คลื่นความถี่ 1800 MHz มีผู้ประกอบการขอรับเอกสารทั้ง 5 ราย คือ ADVANC DTAC TRUE JAS โดยหลังจากได้เอกสารดังกล่าวไปแล้ว ผู้ประกอบการจะเข้าสู่กระบวนการเตรียมเอกสารเพื่อยื่นซองประมูลในวันที่ 30 ก.ย. 58 ก่อน กสทช. จะตรวจสอบเอกสารและเปิดประมูลวันที่ 11 พ.ย. 58
กระบวนการประมูลคลื่นสำหรับบริการ 4G ที่ยังคงเดินหน้าได้อย่างต่อเนื่อง ถือเป็น Sentiment บวกที่เอื้อต่อการลงทุนให้กับหุ้นกลุ่มสื่อสาร ในระยะนี้ โดยฝ่ายวิจัยเชื่อว่าการแข่งขันประมูลเพื่อแย่งคลื่น 1800 MHz ในครั้งนี้จะสูงมาก เนื่องจากจุดเด่นที่คลื่น 1800 MHz เป็นคลื่นมาตรฐานสำหรับเทคโนโลยีที่สามารถต่อยอดการเติบโตรายได้ในอนาคตอย่าง 4G ขณะที่เปิดประมูลจะมีเพียง 2 ใบอนุญาต น้อยกว่า จำนวนผู้ที่มีแนวโน้มเข้าร่วมประมูลทั้ง 4 ราย คือ ADVANC, DTAC, TRUE รวมถึง JAS ที่ล้วนมาขอรับเอกสารประมูลให้ใช้คลื่นความถี่ 1800 MHz ทั้งหมด
ในสถานการณ์ดังกล่าว เชื่อว่า ADVANC ผู้ที่มีฐานะการเงินอันดับ 1 กุมความได้เปรียบในการแข่งขันมากสุด ประกอบกับต้องการคลื่นที่จะนำไปพัฒนาเป็น 4G เพื่อปิดจุดอ่อนที่ยังไม่มีบริการรายเดียว ฝ่ายวิจัยจึงเชื่อว่า ADVANC จะเป็นหนึ่งในผู้ชนะประมูลแน่นอน และได้ประโยชน์มากสุดจากการประมูลครั้งนี้ ยืนยันเลือก ADVANC([email protected]) และบริษัทแม่ INTUCH([email protected]) เป็น Top Picks ของกลุ่ม
 